|Úvodná stránka | Najčastejšie otázky | Cenník reklamy | Kontakty|


|Úvodná stránka Stredná trieda Kia Magentis


Kia Magentis
Pri prvej skúške čelného nárazu sa airbag spolujazdca dostatočne nenafúkol a nezabránil kontaktu hlavy figuríny s prístrojovou doskou. Pedále sa pri náraze posunuli príliš dozadu do priestoru pre nohy vodiča a ohrozili tak spodnú časť nôh, chodidlá a členky vodiča. Kia navrhla tieto dve kritické oblasti vozidla upraviť a Euro NCAP jej povolilo opätovné testovanie vozu. Pri opakovanej skúške sa v airbagu vzduch udržal lepšie a ochránil hlavu spolujazdca. Opatrenia, ktoré mali zmenšiť posun pedálov vzad, boli úspešné len čiastočne a deformácia priestoru pre nohy vodiča ako aj posun brzdového pedálu smerom dozadu mohli vodiča aj tak poraniť. Kolená, stehná a panva vodiča i spolujazdca boli chránené iba slabo a niektoré tvrdé konštrukcie v prístrojovej doske predstavovali pre nich možné nebezpečenstvo.
Bočný náraz
-
Ochrana detských cestujúcich
Vozidlo získalo plný počet bodov za ochranu figuríny trojročného dieťaťa pri dynamických testoch. Kompatibilita vozidla so sedačkou odporučenou pre jeden a pol ročné dieťa bola slabá, kvôli čomu došlo pri skúške čelného nárazu k otočeniu sedačky. Na sedadle spolujazdca sa môže používať detská sedačka orientovaná proti smeru jazdy, pretože airbag sa dá deaktivovať, no informácie pre vodiča o stave airbagu neboli dostatočne jasné. Výstražný štítok, ktorý mal upozorniť na to, aby sa sedačka orientovaná proti smeru jazdy nepoužívala na sedadle spolujazdca, nebol dosť jasný a prítomnosť upnutí a horných upevnení systému ISOFIX na zadných sedadlách nebola príslušne vyznačená.
Systém na pripomínanie pripútania bezpečnostným pásom
Tento systém je k dispozícii pre predné sedadlá a vyhovel požiadavkám Euro NCAP.
Ochrana chodcov
Za nedostatočnú ochranu nôh chodcov nezískal nárazník ani predná hrana kapoty ani jeden bod. Takisto kapota dostala nula bodov za ochranu hlavy dospelého chodca. Časť plochy kapoty, kam pravdepodobne pri náraze dopadne hlava dieťaťa, dostala len tri body. Výrobcovia majú príležitosť označiť testované oblasti, o ktorých si myslia, že podajú lepší výkon ako pri testoch Euro NCAP. Kia žiadnu takúto oblasť pre Magentis neuviedla.
Ochrana:
|počet návštev: 1 335 523 od XI.2005|